Държавен вестник, бр. 56, 2014 г., стр. 48

СТР.  48	
Д Ъ Р Ж А В Е Н  В Е С Т Н И К 	
БРОЙ  56
– Неизвестна (UNK): не е налична инфор­
мация за източника на инфекцията на кръ­
воносната система или липсва информация.
1.3. CNS: Инфекция на централната нервна 
система
1.3.1. CNS-IC: Вътречерепна инфекция 
(мозъчен абсцес, субдурална или епидурална 
инфекция и енцефалит)
Вътречерепната инфекция трябва да отго­
варя на най-малко един от следните критерии:
– пациентът е с микробиологично доказани 
причинители в култура от мозъчна тъкан или 
дура матер,
– пациентът е с абсцес или с данни за 
вътречерепна инфекция, установен(а) по вре­
ме на операция или при патохистологично 
изследване,
– при пациента са налице най-малко два от 
следните признаци или симптоми, без друга 
установена причина: главоболие, световъртеж, 
повишена температура (> 38 °C), огнищна 
неврологична симптоматика, различна сте­
пен на нарушено съзнание или състояние на 
обърканост,
и на най-малко един от следните критерии:
– микроскопско доказване на микроорга­
низми в мозъчна тъкан или тъкан от абсцеса, 
взета чрез иглена аспирация или биопсия по 
време на хирургична операция или аутопсия,
– положителен тест за антигени в кръвта 
или урината,
– радиологични данни за инфекция (напр. 
необичайни находки при ултразвук, КТ, ЯМР, 
сцинтиграфия на мозъка или артериография),
– диагностичен титър на IgM антителата 
в единична серумна проба или четирикратно 
повишен титър на IgG към съответния при­
чинител в двойни серумни проби,
и при поставена ante mortem диагноза 
лекарят назначава съответно антимикробно 
лечение.
Указание във връзка с докладването:
При констатиране едновременно на ме­
нингит и на мозъчен абсцес инфекцията да 
се докладва като IC.
1.3.2. CNS-MEN: Менингит или вентрикулит
Менингитът или вентрикулитът трябва 
да отговаря на най-малко един от следните 
критерии:
– пациентът е с микробиологично доказани 
причинители в култура от цереброспиналния 
ликвор,
– при пациента е налице най-малко един от 
следните признаци или симптоми, без друга 
установена причина: повишена температура 
(> 38 °C), главоболие, вратна ригидност, ме­
нингеални признаци, черепно-мозъчна невро­
логична симптоматика или свръхвъзбудимост,
и на най-малко един от следните критерии:
– повишен брой левкоцити, повишено съ­
държание на белтък и/или намалено съдържа­
ние на глюкоза в цереброспиналния ликвор,
– микроорганизми, наблюдавани при оцве­
тяване по Грам на цереброспиналния ликвор,
– доказване на причинители в хемокул­
турата,
– положителен тест за антигени в церебро­
спиналния ликвор, кръвта или урината,
– диагностичен титър на IgM антителата 
в единична серумна проба или четирикратно 
повишен титър на IgG към съответния при­
чинител в двойни серумни проби,
и при поставена ante mortem диагноза 
лекарят назначава съответно антимикробно 
лечение.
Указание във връзка с докладването:
Инфекцията на цереброспиналния ликвор 
при шънтова система да се докладва като SSI, 
ако настъпи преди 1 година от поставянето 
на системата; ако е настъпила по-късно или 
след манипулации или достъп до шънтовата 
система, да се докладва като CNS-MEN.
Менингоенцефалитът да се докладва като 
MEN.
Спиналният абсцес да се докладва като 
MEN.
1.3.3. CNS-MEN: Спинален абсцес без 
менингит
Абсцесът в спиналното епидурално или 
субдурално пространство, без засягане на 
цереброспиналната течност или прилежащите 
костни структури, трябва да отговаря на най-
малко един от следните критерии:
– пациентът е с микробиологично доказани 
причинители в култура от материал от абсце­
са в спиналното епидурално или субдурално 
пространство,
– пациентът е с абсцес в спиналното 
епидурално или субдурално пространство, 
установен по време на хирургична операция 
или аутопсия, или пациентът е с данни за 
абсцес, установен по време на патохистоло­
гично изследване,
– при пациента е налице най-малко един от 
следните признаци или симптоми, без друга 
установена причина: повишена температура 
(> 38 °C), болки в гърба, локална чувствител­
ност, радикулит, парапареза или параплегия,
и на най-малко един от следните критерии:
– доказване на причинители в хемокул­
турата,
– радиологични данни за спинален абсцес 
(напр. необичайни находки при миелография, 
ултразвук, КТ, ЯМР или друг вид графия (с 
галий, технеций и др.),
и при поставена ante mortem диагноза 
лекарят назначава съответно антимикробно 
лечение.
Указание във връзка с докладването:
Спиналният абсцес, придружен с менингит, 
да се докладва като менингит (CNS-MEN).
1.4. CRI: Инфекция, свързана с катетър